O'zbek yoshlari dunyo folklorini asrashda hissa qo'shadi
Xalqaro Folklor San'ati Tashkilotining  yoshlar kongressida yangragan g'oya yo'qolib borayotgan madaniy merosni kelajak avlodga saqlab
1979 yilda Avstriyaning Venashahrida asos solingan (XFT) asosiy maqsadiijod va madaniyat orqali elatlararo hamjihatlikni mustahkamlash. Yaqinda tashkilot AQShning Yuta (Utah)shtatiga dunyoning iste’dodli yoshlarini yig’di. Yuta nasroniylarning mormonmazhabi, konservativ va ibtidoiy qarashga ega sekta keng tarqalgan maskan. Biroq shtat madaniy o’choq hamhisoblanadi. Xalqaro Folklor San’ati Tashkiloti ijodkor yoshlarnibejiz bu yerga taklif qilmagan. Yoz fasli Yutada turli mahalliy bayramlarmavsumi. Amerikaning g’arbiy shtatlariga xos bo’lgan ko’tarinki kayfiyat hukmsuradi bu yerda. Tashkilotning ilk yoshlar kongressi shtat poytaxti Solt-Leyk-Siti (Salt Lake City)da bo'lib o'tdi. AQShdagi boshvakili Jorj Frandsenning aytishichafestivaldan maqsad, yer yuzida yo’qolish xavfi ostida bo’lgan tarixiyobida, til va madaniy boyliklarni saqlab qolish, ular haqida jahon ahlini voqifetish. Xalqaro Folklor San’ati Tashkiloti prezidenti KarmenPadiyya fikricha madaniyatni asrash yoshlar qo’lida. “Ularga bu borada yo’lko’rsatish, qadriyat nima ekanini tushuntirish esa kattalarning vazifasi. Aksholda kelajak avlod insoniyat o’tmishi va buguni haqida to’liq ma’lumotololmaydi”, - deydi Padiyya xonim. Festivalda Gretsiya, Belgiya, Bolgariya, Kipr,Ozarbayjon, Rossiya, Xitoy va boshqa mamlakatlardan kelgan ko’plab yoshlarniuchratasiz. “O’zarbayjon xalqining go’zal san’ati, madaniyat vaurf-odatlari bor. Bu yerda turli mamlakatlardan kelgan tengqurlarim bilanuchrashar ekanman, o’zim bilan olib kelgan minatyura sana’atinitanishtiryapman. Ozarbayjon rassomchilik tarixi, me’moriy obidalari va raqssan’atini yorqin ranglarda namoyish etyapmiz”, - deydi Ozarbayjonlik yoshrassom Sakina Zeynalova. Kiprning turklar yashaydigan qismidan kelgan ChiseZekay, “biz haqimizda dunyo yaxshi bilmaydi, o’z elatimni tanitish uchun buyerga keldim”, - deydi. “Kipr turklari kichik jamoa. Bu yerga kelib, milliykiyimlarimizda chiqish qilishimiz, musiqa va raqsimizni namoyish etishimiz –biz ham bu dunyoning bir parchasi ekanimizdan nishona”. Tashkilot tarixi va so’nggi yillardagi faoliyatihaqida to’xtalar ekan, bosh kotib Xans Xoltz muammolar ham yo’q emas deydi. “Madaniyat aloqalarni targ’ib qiluvchitashkilotlarning umumiy muammosi – moliya. Xalqaro Folklor tashkiloti a’zolikbadali yordamida faoliyat ko’rsatadi. Biroq a’zolarimizning aksariyatiiqtisodiyoti sust bo’lgan mamlakatlardan va shu kichik to’lovlarimiz ham ulargaog’ir kelyapti. Bu esa ayrim tadbirlarimizni biz istaganimizdek o’tkazishgaimkon bermaydi. Hozirgi kunda yirik kompaniyalar bilan hamkorlik qilish xususidamuzokaralar olib boryapmiz. Biroq tashkilotga ko’proq a’zolarni jalb qilishasosiy masalalardan”, - deydi janob Xoltz. O’zbekistondan qatnashchilar ko’p emas, ammo ko’zgako’rinarli. Ulardan biri - mumtoz vazamonaviy janrdagi qo’shiqlari bilan tanilayotgan yosh xonanda DilmurodMusayev. “Men o’zim bilan o’zbekmilliy cholg’u asboblari: tanbur va dutorni olib keldim. Shu cholg’ularjo’rligida Toshkent maqom yo’llari, Xorazm maqom yo’llari, Buxoro-Toshkent,Farg’ona-Toshkent... Samarqand ushshog’i, Toshkent irog’i, Bozurgoniy kuylariniaytib berdim. Bu kuylar orasidagi farqi nimada deb so’rashdi. Farqi aytilishusulida, qochirim yo’llarida bo’lishini ko’rsatib berdim”. Yoshlarning mumtozkuylarga qiziqtirish birdan bo’ladigan ish emas, bu ko’proq oilaviy tarbiyagabog’liq, deydi Dilmurod. “Yoshlarning mumtozkuylarga qiziqishini yomon yoki yaxshi deb bo’lmaydi. Ularning bu yo’nalishgaqiziqtirish oilaga bog’liq. Masalan yoshligimizda ota-onam shu qo’shiqlarnimajburlab eshittirishgan, qulog’imizga singdirishgan, musiqaning ma’nosi haqidatushuntirishgan. Maslahatim oilaviy sharoitdan kelib chiqib yondashilsa, harbir sohaga qiziqish uyg’otsa bo’ladi”, - deydi Dilmurod Musaev. Festivalda Markaziy Osiyo tarixi, o’zbekufr-odatlari, musiqa va ijro san’ati, cholg’u asboblari, qolaversa mamlakatdagime’moriy obidalarga qiziqish katta bo’ldi. Turli millat yoshlari birlashib, Xalqaro FolklorSan’ati Tashkiloti va UNESCO homiyligidag maxsus komissiya tuzishga kelishiboldi. Yangi komissiya jahon yoshlari bilan internet orqali bog’lanib, san’atgae’tiborni oshirish, qadriyatlarni tiklash va avaylash g’oyalarini targ’ibqilmoqchi. O’zbekistonlik Dilmurod Musaevushbu tashkilotni tanitish uchun maxsus kuy bastalash niyatida. Ana shu kuyorqali balki o’lkadagi boshqa iste’dodlarni o’zaro hamkorlik va madaniyatkelajagi uchun qayg’urishga chorlay olar. Tashkilot haqida qo’shimcha ma’lumotlar: